Türi Vallavalitsus
vallavalitsus@tyri.ee	Teie: 28.06.2024 nr 7-1.4/2370

Meie: 04.07.2024 nr 4-4/24/2172-3	

Türi valla Karjaküla tuulepargi detailplaneeringu lähteseisukohad ja keskkonnamõju strateegilise hindamise programm

Türi Vallavalitsus esitas 28.06.2024 kirjaga nr 7-1.4/2370 Riigi Kaitseinvesteeringute Keskusele ettepanekute esitamiseks Türi valla Karjaküla tuulepargi detailplaneeringu lähteseisukohad ja keskkonnamõju strateegilise hindamise programmi.

Detailplaneeringu ala suurus on orienteeruvalt 760 ha. Detailplaneeringu ja keskkonnamõjude strateegilise hindamise eesmärk on rajada üldplaneeringuga ettenähtud perspektiivsele tuuleenergia alale taastuvenergiapark (tuuleenergia ning elektrienergiasalvestid). Planeeringuga muudetakse maakasutuse sihtotstarbeid osaliselt elektrienergia tootmise ja jaotamise ehitise maaks (vajadusel moodustatakse eraldi krundid) ning määratakse ehitusõigus tuulikute ja energiasalvestite rajamiseks. Planeeringuga lahendatakse ka kruntidele juurdepääsud, teealad, tehnovõrkudega varustamine ning heakorra küsimused. Lisaks määratakse kitsendustega alad ja vajadus maa avalikku kasutusse võtmiseks või servituutide seadmiseks.

Lähtudes Vabariigi Valitsuse 17.12.2015 määruse nr 133 „Planeeringute koostamisel koostöö tegemise kord ja planeeringute kooskõlastamise alused“ § 3 punktist 101, palume lisada detailplaneeringu lähteseisukohtade punkti 5.2, et detailplaneering koostatakse koosöös ja kooskõlastatakse muu hulgas ka Riigi Kaitseinvesteeringute Keskusega.

Lugupidamisega

(allkirjastatud digitaalselt)

Heli Randes
üldosakonna juhataja

Priit Alekask
717 0536 priit.alekask@rkik.ee